# Joan Anton Abellán Manonellas

Joan Anton Abellán Manonellas (Barcelona, 1955) és un historiador i dirigent esportiu català. Ha format part de diferents associacions culturals i esportives.
Tot i que actualment resideix a Valdepeñas (Ciudad Real), també ho ha fet a Barcelona (1955-1992) i Banyoles (Girona) (1992-2022), ciutat aquesta darrera a la que va estar molt vinculat .
Persona polifacètica, s'ha implicat i col·laborat en diverses entitats tant culturals com a esportives.
A nivell esportiu ha estat president de la Secció de Muntanya de la Unió Excursionista de Catalunya de Barcelona (1986-1992), va formar part la de junta de SIRE, la secció d'Espeleologia de la mateixa entitat (1988-1992). També va ser membre de l'Assemblea de la Federació Espanyola d'Esports de Muntanya i Escalada (1988-1992). Establert a la població de Banyoles, ha estat membre de la Junta Directiva de l'Associació d'Amics de l'Aventura. (1998-2003), del Centre Excursionista de Banyoles (2002-2009), dels Amics del Rem (2010-2013), del Club Natació Banyoles (2000-03), entitat que va presidir (2005-08) i de la que igualment en va ser vicepresident (2008-09). També fou vicepresident de la Federació Catalana de Rem (2005-08). Com a gerent del Consorci Esportiu de l'Estany de Banyoles, fou el responsable de l'organització de la Copa del Món de Rem (2009), del Campionat del Món de Marató de Piragüisme (2010), de la Copa del Món de Triatló (2012), de la Coupe de la Jeunesse de Rem (2012), de la Copa d'Europa de Triatló (2011, 2013 i 2014) i dels Campionats d'Europa de Triatló Youth i Sub23 (2015) i del de Clubs (2016).
Culturalment, des del mes de gener del 2012 i fins al mes d'octubre de 2019 fou el president del Centre d'Estudis Comarcals de Banyoles, del qual va dimitir perquè va estar en contra de la decisió majoritària de la Junta de l'entitat de condemnar el procés i sentència als polítics catalans empresonats. Ha estat, entre 2002 i 2016, president d'Astrobanyoles. Agrupació d'Astronomia i Ciència del Pla de l'Estany i vocal del Consell Plenari del Patronat Francesc Eiximenis de la Diputació de Girona, fins a l'any 2014, en què es va dissoldre.
A més, ha estat el redactor en cap de la Revista del Centre d'Estudis Comarcals de Banyoles, de la Revista del Club Natació Banyoles i també de la revista Remo que editava la Federació Espanyola de Rem.

## Publicacions

El seu interès, que abasta una gran diversitat d'àmbits, l'ha portat a escriure més de 800 articles sobre temàtiques molt diferents, mantenint una presència intensa a les revistes locals de la comarca, de les quals és o ha estat col·laborador habitual, com: B Revista, la revista del Club Natació Banyoles, El Mirador del Pla de l'Estany, Els Colors del Pla de l'Estany, Revista de Banyoles, el Butlletí del Centre Excursionista de Banyoles, el Butlletí del Centre d'Estudis Comarcals de Banyoles, Golany o la Revista del Pla de l'Estany.
Així mateix, també ha escrit en altres revistes com: Ausa (Vic), el Butlletí dels Amics dels Goigs (Barcelona), la Revista de Girona (Gerona), Astronomia (Barcelona) i Spondylus, (Portoviejo, Ecuador). D'altra banda la faceta d'escriptor l'ha portat a dirigir i publicar diversos llibres:
PUBLICATS EN CASTELLÀ
* Cuando el fuego se apaga (MMV, 2024)
* El queso manchego. Un símbolo de distinción (autoedició, 2022), en col·laboració amb Carlos Molina.
* La larga aventura de Juan de Hospital, misionero expulso de los reinos de España (MMV, 2017).
* Pedro Abreu. Una vida apasionante (Editec, 2014)
PUBLICATS EN CATALÀ
* Epistolari de Pere Alsius i Torrent (Documenta Universitaria, 2024). Juntament a altres autors.
* La Puda. Història d'un record ben present (MMV, 2023). Juntament a altres autors.
* Aigua a dojo! Estanys, estanyols, brolladors i llacunes del Pla de l'Estany (MMV, 2022), en col·laboració amb David Brusi, Miquel Campos i Ramon Casadevall.
* Pedres i més pedres. Inventari de les construccions religioses del Pla de l'Estany (MMV, 2021).
* Banyoles, paradís de l'esquí nàutic. Cinquanta anys del Campionat del Món 1971-2021 (MMV, 2021).
* Els Galceran de Prats de Lluçanès. Idealistes, herois o bandolers? (Ajuntament de Prats de Lluçanès 2021).
* Parada i fonda. Història de la restauració al Pla de l'Estany (MMV, 2021).
* Amb nom i cognoms. 151 personatges del Pla de l'Estany (segles XIX-XX) (MMV, 2019).
* Joan de Palau en dotze pinzellades (Germans de Palau, 2019).
* El darrer clan. Els orígens (MMV, 2019).
* Foc, terra i aigua. Forns, rajoleries i pous de glaç del Pla de l’Estany (MMV, 2018), en col·laboració amb Carles Puncernau.
* La Travessia de l'Estany. Una història visual (Club Natació Banyoles, 2018), en col·laboració amb Josep Avellana.
* Els de Ameller, de corders a militars ennoblits (MMV, 2018).
* La història de l'esport a Banyoles fins als JJOO'92 (MMV, 2017).
* L´Escola d´Arts i Oficis de Banyoles. Una visió comparativa en el context de les escoles gironines (Ajuntament de Banyoles, 2016), en col·laboració amb Roser Juanola.
* Qui té roba per rentar?. Rentadors, safareigs i vivers del Pla de l'Estany (MMV, 2016), en col·laboració amb Ramon Casadevall.
* Els senyors de Banyoles. Els abats del monestir de Sant Esteve (Arxiu Comarcal del Pla de l'Estany, 2012), en col·laboració amb Josep Grabuleda.
* Història de la Ràdio a Banyoles. 1952-2011 (Ajuntament de Banyoles, 2011)
* L'Escola a Banyoles. Segles IX-XX (Ajuntament de Banyoles, 2008)
* Història dels bombers al Pla de l’Estany (Consell Comarcal del Pla de l'Estany, 2006)
* El rem a l’Estany de Banyoles (Ajuntament de Banyoles, 2004)
* Els goigs del Pla de l’Estany, el Collell i Rocaborba, vol-2 (Centre d'Estudis Comarcals de Banyoles, 2003)
* Els goigs del Pla de l’Estany, el Collell i Rocaborba, vol-1 (Centre d'Estudis Comarcals de Banyoles, 2001)
ALTRES
* Quadern Zona lacustre de l'estany de Banyoles. Estanys, estanyols i llacunes. (Consell Comarcal del Pla de l'Estany, 2008) en col·laboració amb Miquel Campos
* Carpeta Els goigs de la Mare de Déu del Mont (Santuari de la Mare de Déu del Mont, 2007)
OBRES DIRIGIDES
* 1992 - 2002. El balanç dels Jocs (Amics del Rem, 2002)
* Club Natació Banyoles 1925-2000 (Club Natació Banyoles, 2000)
COL·LABORACIONS
* «Del pantà de Mas Jué a l'embassament de Darnius Boadella», a la Muga, de Joan Carreras (Gorbs, 2017)
* «Bibliografía de Pere Alsius i Torrent», a Pere Alsius i Torrent (1839-1915): un farmacèutic entre la Renaixença literària i la científica (Centre d'Estudis Comarcals de Banyoles, 2016)
* «Projectes d'embassaments al riu Fluvià», a Fluvià de Joan Carreras (Gorbs, 2015)
* «El blanquer», a Oficis i feines d'abans. (Consell Comarcal del Pla de l'Estany, 2010)
* «Venes d'aigua», a Banyoles. La ciutat de l'estany. (Ajuntament de Banyoles, 2009)
* «Miralls i estrelles», a 50 anys 50 cims 50 miralls 50 pedres 50 històries (Centre Excursionista de Banyoles 2005)
EDICIONS PER ENCÀRREC
* La nissaga dels Galcerán (autoedició. 1a edició 2002; 2a edició 2015)
* 40 anys de rem a Banyoles (1958-1998) (autoedició, 1999)
* El vell pupitre (1962-1971) (autoedició. 1a edició 1998; 2a edició 2018

## Referències

* 1 2 3 «Joan Anton Abellan Manonellas». Enciclopèdia de l'esport català. [Consulta: 7 març 2016].
* ↑ «Joan Anton Abellan i Manonellas». Biblioteca Pública de Banyoles, 04-12-2013. [Consulta: 20 abril 2016].
* ↑ «Dimissió al Centre d'Estudis de Banyoles». El Punt Avui, 22-10-2019 [Consulta: 9 gener 2020].
* ↑ «Autors/es de Banyoles i Comarca». Biblioteca de Banyoles. [Consulta: 7 març 2016].

## Enllaços externs

* Blog d'en Joan Anton Abellan i de l'Elisenda Galceran